**«Татарстан Республикасында матди булмаган мәдәни мирас турында»**

 **Татарстан Республикасы Законына үзгәрешләр кертү хакында**

Татарстан Республикасы

 Дәүләт Советы тарафыннан

 2023 елның 23 мартында

 кабул ителде

**1 статья**

«Татарстан Республикасында матди булмаган мәдәни мирас турында» 2017 елның 26 маендагы 34-ТРЗ номерлы Татарстан Республикасы Законына (Татарстан Республикасы законнар җыелмасы, 2017, № 41 (I өлеш), аны түбәндәге редакциядә бәян итеп, үзгәрешләр кертергә:

«**Матди булмаган этномәдәни байлыклар өлкәсендә**

 **аерым мәсьәләләрне җайга салу турында**

 ТАТАРСТАН РЕСПУБЛИКАСЫ ЗАКОНЫ

1 статья. **Әлеге Законның җайга салу предметы**

Әлеге Закон Татарстан Республикасында Россия Федерациясенең матди булмаган этномәдәни байлыклар объектларын (алга таба – матди булмаган этномәдәни байлыклар) ачыклау, өйрәнү, алардан файдалану, аларны актуальләштерү, саклау, популярлаштыру һәм дәүләт саклавы өлкәсендә аерым мәсьәләләрне җайга сала.

2 статья. **Матди булмаган этномәдәни байлыклар өлкәсендәге мөнәсәбәтләрне хокукый җайга салу**

1. Матди булмаган этномәдәни байлыклар өлкәсендәге мөнәсәбәтләрне хокукый җайга салу Россия ФедерациясеКонституциясе, Татарстан Республикасы Конституциясе нигезләмәләренә таяна һәм «Россия Федерациясенең матди булмаган этномәдәни байлыклары турында» 2022 елның 20 октябрендәге 402-ФЗ номерлы Федераль закон (алга таба – Федераль закон), башка федераль законнар, Россия Федерациясе Президентының норматив хокукый актлары, Россия Федерациясе Хөкүмәтенең норматив хокукый актлары, әлеге Закон, Татарстан Республикасының бүтән законнары һәм Татарстан Республикасының башка норматив хокукый актлары белән гамәлгә ашырыла.

2. Әлеге Законда кулланыла торган төшенчәләр Федераль законда билгеләнгән мәгънәләрендә кулланыла.

3 статья. **Матди булмаган этномәдәни байлыклар объектлары**

Матди булмаган этномәдәни байлыклар объектларына түбәндәгеләр керә:

1. халык авыз иҗаты, телдән-телгә тапшырыла торган традицияләр һәм аларны рус телендә, татар телендә, Россия Федерациясе халыклары телләрендә һәм диалектларында җиткерү рәвешләре;
2. традицион башкару осталыгы (нәфис сүз, җырлау, уен коралларында уйнау, бию) төрләре;
3. йолаларны, бәйрәмнәрне, гореф-гадәтләрне, уеннарны һәм халык мәдәниятенең башка төрләрен күрсәтү традицияләре;
4. яшәү рәвешенә һәм традицион кәсепләргә бәйле булган, билгеле бер территориядәге тарихи барлыкка килгән сюжетларда һәм образларда, аларны гәүдәләндерү стилистикасында гамәлгә ашырыла торган объектив рәвештә белдерелгән гыйлемнәр, аларны күрсәтү технологияләре, күнекмәләре һәм рәвешләре;
5. башка матди булмаган этномәдәни байлыклар объектлары.

4 статья. **Матди булмаган этномәдәни байлыклар объектлары категорияләре**

Матди булмаган этномәдәни байлыклар объектлары түбәндәге категорияләргә бүленә:

1. Россия Федерациясе тарихы һәм мәдәнияте өчен аерым тарихи, мәдәни һәм фәнни кыйммәткә ия булган федераль әһәмияттәге матди булмаган этномәдәни байлыклар объектлары;
2. Татарстан Республикасы тарихы һәм мәдәнияте өчен тарихи, мәдәни һәм фәнни кыйммәткә ия булган региональ әһәмияттәге матди булмаган этномәдәни байлыклар объектлары;
3. муниципаль берәмлекләр тарихы һәм мәдәнияте өчен тарихи, мәдәни һәм фәнни кыйммәткә ия булган җирле (муниципаль) әһәмияттәге матди булмаган этномәдәни байлыклар объектлары.

5 статья. **Матди булмаган этномәдәни байлыклар өлкәсендә Татарстан Республикасы дәүләт хакимияте органнары вәкаләтләре**

1. Матди булмаган этномәдәни байлыклар өлкәсендә Татарстан Республикасы Дәүләт Советы вәкаләтләренә түбәндәгеләр керә:

1) матди булмаган этномәдәни байлыклар өлкәсендәге мөнәсәбәтләрне законнар белән җайга салу;

2) матди булмаган этномәдәни байлыклар өлкәсендәге Татарстан Республикасы законнарын үтәүне тикшереп торуны гамәлгә ашыру;

3) федераль законнарда, Татарстан Республикасы законнарында каралган башка вәкаләтләрне гамәлгә ашыру.

2. Матди булмаган этномәдәни байлыклар өлкәсендә Татарстан Республикасы Министрлар Кабинеты вәкаләтләренә түбәндәгеләр керә:

1) мәдәният өлкәсендә матди булмаган этномәдәни байлыклар өлешендә бердәм дәүләт сәясәтен гамәлгә ашыруда катнашу;

2) матди булмаган этномәдәни байлыклар өлкәсендә норматив хокукый актлар нәшер итү;

3) матди булмаган этномәдәни байлыклар өлкәсендәге чаралары булган Татарстан Республикасы дәүләт программаларын раслау;

4) региональ һәм җирле милли-мәдәни автономияләргә ярдәм итү;

5) халык сәнгать һөнәрләре оешмаларына (исемлеге Россия Федерациясе Хөкүмәте вәкаләт биргән федераль башкарма хакимият органы тарафыннан расланган халык сәнгать һөнәрләре оешмаларыннан тыш) ярдәм күрсәтү;

6) Татарстан Республикасы территориясендә яшәүче Россия Федерациясе халыклары мәдәниятенә ярдәм итүгә, аны саклауга, үстерүгә һәм өйрәнүгә, Татарстан Республикасы территориясендә яшәүче Россия Федерациясе халыкларының этномәдәни күптөрлелеген, шул исәптән матди булмаган этномәдәни байлыкларны, саклауга юнәлдерелгән чараларны гамәлгә ашыру;

7) федераль законнарда, Татарстан Республикасы законнарында каралган башка вәкаләтләрне гамәлгә ашыру.

3. Татарстан Республикасы башкарма хакимиятенең матди булмаган этномәдәни байлыклар өлкәсендәге вәкаләтле органы вәкаләтләренә (алга таба – вәкаләтле орган) түбәндәгеләр керә:

1. матди булмаган этномәдәни байлыклар объектларын ачыклау, өйрәнү, алардан файдалану, аларны актуальләштерү, саклау, популярлаштыру чараларын күрү;
2. мәдәният һәм сәнгать учреждениеләрен (исемлеге Россия Федерациясе Хөкүмәте вәкаләт биргән федераль башкарма хакимият органы тарафыннан расланган федераль дәүләт мәдәният һәм сәнгать учреждениеләреннән тыш) оештыру һәм аларга матди булмаган этномәдәни байлыклар объектларын ачыклау, өйрәнү, алардан файдалану, аларны актуальләштерү, саклау, популярлаштыру өлешендә ярдәм күрсәтү;
3. Татарстан Республикасының матди булмаган этномәдәни байлыклар объектлары реестры (алга таба – Реестр) турындагы нигезләмәне раслау, аңа шул исәптән Реестрны формалаштыру һәм алып бару тәртибе, Реестрдан файдалану тәртибе, Реестрга матди булмаган этномәдәни байлыклар объектларын кертү хакында карар кабул итү тәртибе һәм Реестрдан матди булмаган этномәдәни байлыклар объектларын төшереп калдыру тәртибе, матди булмаган этномәдәни байлыклар объектына региональ яисә җирле (муниципаль) әһәмияттәге категория бирү тәртибе керә;
4. матди булмаган этномәдәни байлыклар объектын Реестрга яисә Россия Федерациясенең федераль дәүләт матди булмаган этномәдәни байлыклар объектлары реестрына кертү турында гаризалар кабул итү;
5. матди булмаган этномәдәни байлыклар объектын Федераль законда билгеләнгән тәртиптә Россия Федерациясенең федераль дәүләт матди булмаган этномәдәни байлыклар объектлары реестрына кертү хакында тәкъдим белән чыгу;
6. матди булмаган этномәдәни байлыклар объектларын дәүләт саклавын гамәлгә ашыру;
7. матди булмаган этномәдәни байлыклар өлкәсендә региональ фәнни-техник һәм инновацион программаларны һәм проектларны, шул исәптән Татарстан Республикасы фәнни оешмалары тарафыннан да, оештыру һәм башкару;
8. Татарстан Республикасы бюджеты акчалары исәбеннән финанслана торган матди булмаган этномәдәни байлыклар өлкәсендәге фәнни һәм фәнни-техник программаларга һәм проектларга экспертизалар үткәрүне оештыру;
9. матди булмаган этномәдәни байлыклар өлкәсендәге чаралары булган Татарстан Республикасы дәүләт программаларын эшләү;
10. эксперт советы төзү, эксперт советы турындагы нигезләмәне һәм эксперт советы составын раслау;
11. федераль законнарда, Татарстан Республикасы законнарында каралган башка вәкаләтләрне гамәлгә ашыру.

6 статья. **Матди булмаган этномәдәни байлыклар өлкәсендә җирле үзидарә органнары вәкаләтләре**

Җирле үзидарә органнары матди булмаган этномәдәни байлыклар өлкәсендәге вәкаләтләрне Федераль закон нигезендә гамәлгә ашыралар.

7 статья. **Реестр**

1. Татарстан Республикасында региональ һәм җирле (муниципаль) әһәмияттәге матди булмаган этномәдәни байлыклар объектларын исәпкә алу, саклау, өйрәнү, актуальләштерү һәм популярлаштыру максатларында Реестр төзелә һәм алып барыла.
2. Реестр региональ һәм җирле (муниципаль) әһәмияттәге матди булмаган этномәдәни байлыклар объектлары, аларны җиткерү ысуллары (рәвешләре), шулай ук аларга бәйле булган матди предметларны саклау урыннары турында мәгълүматның төп чыганагы булып тора.

3. Реестрдагы белешмәләр ачык, һәркем файдалана алырлык булалар һәм вәкаләтле органның «Интернет» мәгълүмат-телекоммуникация челтәрендәге рәсми сайтында урнаштырылырга тиеш.

4. Вәкаләтле орган Реестрның операторы булып тора. Вәкаләтле органның карары нигезендә Реестрдан файдалану һәм аны үстерү вәкаләтләре аның ведомство буйсынуындагы учреждениегә тапшырылырга мөмкин.

5. Матди булмаган этномәдәни байлыклар объектын Реестрга кертү турында гариза матди булмаган этномәдәни байлыклар объектын саклау һәм популярлаштыру белән кызыксынган зат яисә гавами хакимият органы тарафыннан вәкаләтле органга бирелергә мөмкин. Матди булмаган этномәдәни байлыклар объектын Реестрга кертү йә матди булмаган этномәдәни байлыклар объектын Реестрга кертүдән баш тарту хакында карар гаризаны вәкаләтле органда теркәү көненнән алып бер елдан да соңга калмыйча кабул ителә.

6. Матди булмаган этномәдәни байлыклар объекты Реестрга аның әлеге Законның 8 статьясындагы 1 өлешендә билгеләнгән барлык критерийларга туры килүе һәм аңа региональ яисә җирле (муниципаль) әһәмияттәге категория бирү турында эксперт советының бәяләмәсе нигезендә вәкаләтле органның карары белән кертелә.

7. Күрсәтелгән объектның әлеге Законның 8 статьясындагы 1 өлешендә билгеләнгән критерийларга туры килмәве турындагы эксперт советы бәяләмәсе матди булмаган этномәдәни байлыклар объектын Реестрга кертүдән баш тарту хакында вәкаләтле орган тарафыннан карар кабул итү өчен нигез булып тора.

8. Гражданнар Реестрдагы белешмәләр чикләрендә матди булмаган этномәдәни байлыклар объектлары турында мәгълүматны тоткарлыксыз алу хокукына ия була.

8 статья. **Матди булмаган этномәдәни байлыклар объектларын Реестрга кертү өчен сайлап алу критерийлары**

1. Матди булмаган этномәдәни байлыклар объектлары аларны Реестрга кертү өчен түбәндәге критерийларга туры килергә тиеш:
2. тарихи һәм мәдәни әһәмиятлелеге;
3. этник, социаль яисә конфессиональ төркемнең мәдәни традициясендә яисә мәдәнияте тарихында ныклап урнашу дәрәҗәсе;
4. мәдәни традициянең уникаль дәлиле буларак кыйммәте;
5. юкка чыгу куркынычы.
6. Матди булмаган этномәдәни байлыклар объекты аны Реестрга кертү өчен әлеге статьяның 1 өлешендә билгеләнгән барлык критерийларга җавап бирергә тиеш.

9 статья. **Матди булмаган этномәдәни байлыклар объектларын ачыклау, өйрәнү, алардан файдалану, аларны актуальләштерү, саклау, популярлаштыру**

1. Вәкаләтле орган матди булмаган этномәдәни байлыклар объектларын ачыклау, өйрәнү, алардан файдалану, аларны актуальләштерү, саклау, популярлаштыру эшчәнлеген тәэмин итә һәм җайга сала.

2. Матди булмаган этномәдәни байлыклар объектларын өйрәнү фәнни, техник һәм сәнгати тикшеренүләр оештыру, фәнни-тикшеренү методологияләре эшләү ярдәмендә гамәлгә ашырыла.

3. Матди булмаган этномәдәни байлыклар объектларын актуальләштерү һәм саклау матди булмаган этномәдәни байлыклар объектларының яшәү сәләтен тәэмин итүгә, шул исәптән аларның оригиналь рәвешендә дә, юнәлдерелгән чараларны үз эченә ала.

4. Матди булмаган этномәдәни байлыклар объектларын популярлаштыру һәм алардан файдалану җәмәгать чаралары үткәрү, шул исәптән мәдәни алмашу буенча, шулай ук мирас элементларын аларның ияләреннән яшь буынга тапшыру өчен шартлар тудыру һәм фәнни, фәнни-популяр эшләрне һәм өйрәтү ярдәмлекләрен нәшер итү юлы белән тәэмин ителә.

5. Физик һәм юридик затлар вәкаләтле органга федераль законнар, Татарстан Республикасы законнары нигезендә матди булмаган этномәдәни байлыклар объектларын ачыклауда, өйрәнүдә, алардан файдалануда, аларны актуальләштерүдә, саклауда, популярлаштыруда ярдәм күрсәтергә хокуклы.

10 статья. **Матди булмаган этномәдәни байлыклар объектларын дәүләт саклавы**

1. Матди булмаган этномәдәни байлыклар объектлары аларның югалуын, аларны теркәгән матди чыганакларның зарарлануын яисә ватылуын булдырмау, шулай ук мондый объектларны башка тискәре йогынтыдан саклау максатларында дәүләт тарафыннан сакланырга тиеш.

1. Матди булмаган этномәдәни байлыклар объектларын дәүләт саклавына түбәндәгеләр керә:
2. матди булмаган этномәдәни байлыклар объектларын ачыклауга юнәлдерелгән фәнни тикшеренүләр, эшләр оештыру, аларның яшәү рәвешләрен карау һәм, эксперт советы бәяләмәсен әзерләп, аларның торышын бәяләү;
3. Реестрны формалаштыру һәм алып бару;
4. матди булмаган этномәдәни байлыклар объектлары торышын мониторинглау һәм тикшереп тору.

11 статья. **Матди булмаган этномәдәни байлыклар объектларын ачыклау, өйрәнү, алардан файдалану, аларны актуальләштерү, саклау, популярлаштыру һәм дәүләт саклавы чараларын финанслау**

 Матди булмаган этномәдәни байлыклар объектларын ачыклау, өйрәнү, алардан файдалану, аларны актуальләштерү, саклау, популярлаштыру һәм дәүләт саклавы чараларын финанслау Татарстан Республикасы бюджеты акчалары исәбеннән, шулай ук федераль законнарда, Татарстан Республикасы законнарында тыелмаган башка чыганаклардан гамәлгә ашырыла.».

**2 статья**

Әлеге Закон рәсми басылып чыккан көненнән үз көченә керә.

Татарстан Республикасы

Рәисе Р.Н. Миңнеханов

Казан, Кремль

2023 ел, 06 апрель

№ 30-ТРЗ